CELEX: 31981D0125
Language: el
Date: 1981-02-16 00:00:00
Title: 81/125/ΕΟΚ: Απόφαση της Επιτροπής της 16ης Φεβρουαρίου 1981 περί πέμπτης τροποποίησης της απόφασης 78/360/ΕΟΚ που επιτρέπει σε ορισμένα κράτη μέλη να πωλούν το βούτυρο υπό μορφή συμπυκνωμένου βουτύρου σε μειωμένη τιμή (Το κείμενο στη γερμανική γλώσσα είναι το μόνο αυθεντικό)

Avis juridique important

|

31981D0125

81/125/ΕΟΚ: Απόφαση της Επιτροπής της 16ης Φεβρουαρίου 1981 περί πέμπτης τροποποίησης της απόφασης 78/360/ΕΟΚ που επιτρέπει σε ορισμένα κράτη μέλη να πωλούν το βούτυρο υπό μορφή συμπυκνωμένου βουτύρου σε μειωμένη τιμή (Το κείμενο στη γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 067 της 12/03/1981 σ. 0035 - 0035

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 16ης Φεβρουαρίου 1981  περί πέμπτης τροποποιήσεως της αποφάσεως 78/360/ΕΟΚ που επιτρέπει σε ορισμένα Κράτη μέλη να πωλούν το βούτυρο υπό μορφή συμπυκνωμένου βουτύρου σε μειωμένη τιμή  (Μόνο το γερμανικό κείμενο είναι αυθεντικό)  (81/125/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουλίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως της Ελλάδος (2), και ιδίως το άρθρο 6 παράγραφος 7,  τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 περί θεσπίσεως των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος (3), όπως τροποποιήθηκε τελευταία από τον κανονισμό (ΕΟΚ) αριθ. 1272/79 (4), και ιδίως το άρθρο 7,  Εκτιμώντας:  ότι ο κανονισμός (ΕΟΚ) αριθ. 649/78 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2131/79 (6), προβλέπει ότι είναι δυνατόν να επιτραπεί στα Κράτη μέλη να προβούν στην πώληση σε μειωμένη τιμή του βουτύρου δημοσίας αποθεματοποιήσεως ή να χορηγήσουν ενίσχυση στο βούτυρο ιδιωτικής αποθεματοποιήσεως προς το σκοπό της άμεσης καταναλώσεως υπό μορφή συμπυκνωμένου βουτύρου·  ότι σε ορισμένα Κράτη μέλη επιτρέπεται, με την απόφαση 78/360/ΕΟΚ της Επιτροπής (7), όπως τροποποιήθηκε τελευταία από την απόφαση 80/851/ΕΟΚ (8), να πωλούν το βούτυρο υπό μορφή συμπυκνωμένου βου- τύρου σε μειωμένη τιμή· ότι η Ομοσπονδιακή Δημοκρατία της Γερμανίας ζήτησε την άδεια να προβεί στην πώληση μιας πρόσθετης ποσότητας 2 500 τόνων βουτύρου προς το σκοπό εκτελέσεως του μέτρου και ότι το Κράτος μέλος αυτό δύναται να εξασφαλίσει τον προορισμό αυτής· ότι πρέπει να δοθεί συνέχεια στην αίτηση αυτή και να τροποποιηθεί κατά συνέπεια η παραπάνω απόφαση·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 1 παράγραφος 2 της αποφάσεως 78/360/ΕΟΚ, η ποσότης των «12 500 τόνων» που αναφέρεται για την Ομοσπονδιακή Δημοκρατία της Γερμανίας αντικαθίσταται από την ποσότητα των « 15 000 τόνων».  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Έγινε στις Βρυξέλλες, στις 16 Φεβρουαρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 291 της 19. 11. 1979, σ. 17.  (3) ΕΕ αριθ. L 169 της 18. 7. 1968, σ. 1.  (4) ΕΕ αριθ. L 161 της 29. 6. 1979, σ. 13.  (5) ΕΕ αριθ. L 86 της 1. 4. 1978, σ. 33.  (6) ΕΕ αριθ. L 246 της 29. 9. 1979, σ. 62.  (7) ΕΕ αριθ. L 103 της 15. 4. 1978, σ. 35.  (8) ΕΕ αριθ. L 247 της 18. 9. 1980, σ. 22.